قصيدة : حبيب عن العوز ..
حبيب شاعر من جنوب القلب
ابكاه العوز فكانت دموعه قصيدة ؛
كف دموعك ياحبيب
حتى دمعاتك غريبه
والله مايسوه النحيب
دمعة الشاعر قصيده
بالك ترخص دمعتك
انته ابو صحبه الطويله
وموش للركبه صحبتك ..
ناسنه ماعدها ذمه
وكون عدها انصاف ماملت عشرتك
بناسنه عله عجيبه
معديه ومالها طيبه
اشلون تتداوه وعدت حتى الطبيب
علت العانات اسمها والبشر تدري ضعيف
ياحبيب وكافي تعتب تلفن حته النضيف
والنجم جي خالي جيبه نازل يدور رصيف
وراح اسمعنك احجايه تغيض كل واحد شريف
حته حاتم مو عفيف
من كصه وياه وكته باعها ادلال المضيف
وحته فانوس البخت باعه برغيف
وراح اسولفلك حقيقه
وهاي موصوره بقصيده يحطها شاعر
شفت شايب جنه بابل
جنه ابوي ..
ايده منتجه اعلى خده
وصايره تل بشليله امن تراب ..
وبيده جاكوج ويكسر بالخواطر
رحت ليه بس كلي دمعه
كلتله عمي شبيك حاير
كال اسكت ترضه هيج ايصير بيه
وانا ازغر ولدي تاجر
وكالي يوميه ابني يطبك السياره
يمي ويشتري مني جكاير
الله واكبر صاح وياي الرصيف
وذبلت ابعيني المناير
وياحبيب وكافي تعتب
والله ماضلت حميه ..
كون موجوده الحميه
ماخذو زينب سبيه
شنهي معناها الحميه ..
امي امبسطه بدمعها
وخالي عده فلوس توصل للثريه
وشوف معناها الحميه
امي كالت هالسطر لازم تمسحه امن قصيده
ابهون وي خالك خطيه
__________________
الشاعر ؛ حيدر الحمداني